Publication: Magyar Közlöny
Issue: MK-2001-79 (Year: 2001, Number: 79)
Era: 1990-2004
Section: szóló 1997. évi CLVI. törvény 15. §-ában meghatározott
Paragraph Index: 595

11. A Közalapítvány szervezete, működése 11.1. A Közalapítvány legfőbb döntéshozó és kezelő szerve a nyolctagú Kuratórium. 11.1.1. A Kuratórium elnöke: dr. Bod Péter Ákos, tanszékvezető egyetemi tanár A Kuratórium társelnöke: A Kuratórium külföldi állampolgárságú társelnökét a miniszterelnök kéri fel a tisztség betöltésére a Közalapítvány bírósági nyilvántartásba vételét követően. A társelnök a Kuratórium ülésein tanácskozási joggal vesz részt. 11.1.2. A Kuratórium tagjai: dr. Gellér Balázs, tanszékvezető egyetemi docens Kindert Judit, titkárságvezető, Oktatási Minisztérium dr. Kodolányi Gyula, főszerkesztő dr. Kussbach Erich, egyetemi tanár dr. Ódor László, dékánhelyettes Pröhle Gergely, nagykövet dr. Vízkelety András, MTA kutatócsoport vezető 11.1.3. A Kuratórium elnökének, társelnökének és tagjainak megbízatása 2005. május 31-ig szól. 11.1.4. A kuratóriumi tisztség megszűnik: — a kuratóriumi tagság megszűnésével, — a tisztségről történő lemondással, — a kuratóriumi tisztségből a Ptk. 74/C. § (6) bekezdése alapján történő visszahívással, — a határozott időtartam lejártával. 11.1.5. A kuratóriumi tagság megszűnik: — lemondással, — az Alapító által, a Ptk. 74/C. § (6) bekezdése alapján történő visszahívással, — a Közalapítvány megszűnésével, — a kuratóriumi tag halálával, — a határozott időtartam lejártával. 11.1.6. A Kuratórium működése, hatásköre: — A Kuratórium üléseit szükség szerint, de legalább háromhavonta tartja. A Kuratórium ülését a napirend 2001/79. szám megjelölésével és az írásos előterjesztés egyidejű megküldésével legalább 14 nappal az ülést megelőzően az elnök, akadályoztatása esetén az általa kijelölt, vagy a helyettesítésével megbízott tag hívja össze. A Kuratórium akkor határozatképes, ha az ülésen tagjainak több mint a fele jelen van, és a jelen lévő tagok több mint a fele nem áll az Alapítóval függőségi, közszolgálati, illetve közalkalmazotti jogviszonyban. A tagok legalább egyharmadának írásos indítványára — az indítvány benyújtásáról számított 30 napon belül — a Kuratórium ülését össze kell hívni. — A Kuratórium döntéseit az ülésen jelen lévő tagok egyszerű szótöbbségével hozza, szavazategyenlőség esetén az ülés elnökének szavazata dönt. A Kuratórium tagjainak minősített, kétharmados többségi szavazata szükséges a 11.1.7. b), c), d), f), g) és j) pontokban foglalt esetekben. A levezető elnök nem lehet az Alapítóval függőségi viszonyban álló kuratóriumi tag. — A Kuratórium ülései — amennyiben a Kuratórium eltérően nem rendelkezik — nyilvánosak. Zárt ülés elrendelésére akkor van lehetőség, ha az ülés témája adatvédelmi vagy személyiségi jogokat érint. — A Kuratórium elnökének akadályoztatása esetén az általa kijelölt vagy a Kuratórium által megbízott tag jár el. — A Kuratórium üléseiről jegyzőkönyvet kell készíteni. A jegyzőkönyvben a Kuratórium ülésein elhangzottak lényegét kell rögzíteni. A jegyzőkönyvnek tartalmaznia kell a kuratóriumi ülések időpontját, a határozatok szó szerinti szövegét, a döntés hatályára vonatkozó rendelkezéseket, a döntést támogatók és az azt ellenzők számarányát, személyét. A jegyzőkönyvet a kuratóriumi ülések levezető elnöke, a jegyzőkönyvvezető és a jegyzőkönyv hitelesítője írja alá. A jegyzőkönyvet a Kuratórium iratai között meg kell őrizni. A jegyzőkönyv alapján kell vezetni a Határozatok könyvét, amelybe be kell vezetni a határozat tartalmát, időpontját, hatályát, a döntést támogatók, ellenzők arányát, személyét. — A kuratóriumi ülésről készült jegyzőkönyvet meg kell küldeni a Felügyelő Bizottság részére. — A Kuratórium döntéseit az érintettekkel írásban, igazolható módon, a Közalapítványi Iroda útján közli. 11.1.7. A Kuratórium:

Source: https://magyarkozlony.hu/hivatalos-lapok/fad908e513db4dbc6240d76f6518842af0001bab/dokumentumok/a59799df294c9688f950f3e6106e543af634106e/letoltes